ด้วยกระแสรีวิวที่กำลังมาแรง..วันนี้บอกได้เลยว่าตั้งใจตามรอยสมาชิกวงในหลายๆท่าน เพื่อมาลองชิมซูชิร้าน Sushi Hana ที่ล่ำลือกันหนักหนาว่าอร่อยมากกันดูค่ะ
ร้าน Hana Sushi มีทั้งหมด 3 สาขาคือ
1. สาขาบางนา
2. สาขาพระราม 3
3. สาขาศรีนครินทร์ (เพิ่งเปิดใหม่)

พอเอาเข้าจริงจะไปสาขาไหนดีหน๊อ???? เพราะรีวิวแต่ละสาขาช่างดีงามทั้งนั้น หลังจากพินิจพิจารณาอยู่นานขอตัดสินใจเลือกที่สาขาศรีนครินทร์ก่อนดีกว่า ไม่ใช่เพราะใกล้นะคะ..ไกลบ้านทั้งนั้นเลย???????? 

แต่เนื่องจากมีโปรโมชั่นเฉพาะสาขานี้เท่านั้นที่แสนจะยั่วยวน เพราะลดทุกเมนูขั้นต่ำ 20% ขึ้นไป หากเป็นโปรโมชั่นประจำเดือนจะลดประมาณ 30%-50% ขึ้นอยู่กับเมนูที่ร่วมรายการอีกเลยทำให้เลือกได้ไม่ยากค่ะ 

สาขานี้จะตั้งอยู่ด้านหลัง Paradise Park ร้านจะไม่ค่อยใหญ่มาก ตอนไปถึงคนยังไม่ค่อยเยอะมากเลยทำให้นั่งสบายๆค่ะ

ที่นี้ลองมาดูเมนูกันดีกว่า โดยจะเมนูโปรโมชั่นประจำเดือนจะลด 30-50% ค่ะ ซึ่งเมนูนี้ออกจะงงๆ สับสนๆ เดี๋ยวอธิบายทีหลังดีกว่าค่ะ

เรามาดูเมนูที่สั่งไปกันเลยดีกว่าค่ะ ไล่ตามใบเสร็จจะได้ไม่งงทีหลังค่ะ
เมนูเหล่านี้คือเมนูที่ไม่ได้ร่วมโปรโมชั่น จะลดแค่ 20% คือ
- Foie Gras (380 บาท ลดเหลือ 304 บาท) โดย 1 เซตจะมี 2 คำค่ะ เสียดายจะบางไปหน่อยแต่ก็รสชาติดีค่ะ
- Enkawa Hana (170 บาท ลดเหลือ 136 บาท) เมนูนี้ขอบอกสุดยอดมากค่ะ คุ้มค่ากับราคามากแถมคำใหญ่ด้วยค่ะ ชอบๆ ว่าแต่จะทานลำบากหน่อยค่ะ
- Unagi Sushi (270 บาท ลดเหลือ 216 บาท)โดย 1 เซตจะมี 2 คำ 
- Salmom Toro Aburi (90 บาท ลดเหลือ 72 บาท) ชอบเมนูนี้มากค่ะ มันแทบจะละลายในปากเลย นุ่มมาก
ซึ่งเมนูที่ลด 20% เหล่านี้ไม่มีปัญหาค่ะ คิดราคาได้ถูกต้องค่ะ

ที่นี้มาดูเมนูที่เป็นปัญหากันดีกว่าค่ะ เมนูพวกนี้เป็นเมนูที่อยู่ในโปรโมชั่น ซึ่งจะลดราคาอยู่ที่ 30-40% ค่ะ ที่บอกว่ามีปัญหาก็คือ ราคา ไม่ตรงตามที่แสดงในโปรโมชั่น มาดูกันดีกว่าค่ะว่ามีอะไรบ้าง
- Hotate Sushi Miso (คิดราคาเต็ม 135 บาท) ทั้งที่ในเมนูคิด 81 บาท งงเลยค่ะ ส่วนรสชาติสดดีค่ะ ทานคู่กับไข่กุ้งอร่อยดีค่ะ
- Salmon Foie Gras Sushi (คิดราคาเต็ม 250 บาท) ทั้งที่ในเมนูคิด 175 บาท คำนี้ฟินมากค่ะมันแทบละลายในปากเลย
- Salmon Miso Sauce (คิดราคา 72 บาท 2 ชิ้น = 144 บาท) ทั้งที่ในเมนูคิด 84 บาท ส่วนรสชาติของแซลมอนเมื่อทานคู่กับซอสมิโซะมันช่างเข้ากันได้ดีเลยค่ะ เผาไฟได้กำลังดี
- Salmon Saiko Sushi (คิดราคา 132 บาท 2 ชิ้น = 264 บาท) อันนี้คิดราคาตรงกับในเมนู ซึ่งแซลมอนทั้งหนาและชิ้นใหญ่ดีค่ะ เผาไฟนิดๆหอมมากเลยค่ะ
- Enkawa Salad (คิดราคาเต็ม 280 บาท) ทั้งที่ในเมนูคิด 196 บาท เมนูนี้จานใหญ่มากค่ะ แถมรสชาติใช้ได้เลยค่ะ

ค่าสมัครสมาชิก 
- Member Card (300 บาท)

ส่วนเครื่องดื่มสั่ง
- Japanese Green Tea (70 บาท) 

ค่าบริการ
- Service Charge/Head (40 บาท) คิดหัวละ 20 บาทค่ะ

ส่วนแตงโมฟรีค่ะ เสิร์ฟมาเย็นๆ หวานชื่นใจค่ะ

รสชาติ
บอกได้เลยว่า อร่อยทุกเมนูค่ะ ของเขาดีจริงๆ ทั้งวัตถุดิบที่มีคุณภาพ แถมชิ้นใหญ่และหนาด้วยค่ะ ทานแล้วได้รสสัมผัสของความสดของเนื้อปลา

ราคา
บอกตามตรงว่าเสียความรู้สึกมากตรงนี้ เพราะทานซูชิทีไรไม่เคยมานั่งกดเครื่องคิดเลขเช็คราคาเลย คราวนี้เป็นบทเรียนให้กับตัวเองค่ะ ขนาดรู้ตัวว่าน่าจะคิดผิดแต่ด้วยโปรโมชั่นอันแสนงง คือแต่ละเมนูจะลดราคาไม่เท่ากัน ซึ่งถึงแม้จะคิดราคาผิดไปไม่เยอะแต่กลับสร้างความรู้สึกที่ไม่ดีให้กับร้านที่เราคิดว่าอร่อยอ่ะค่ะ ที่จริงจะให้ 5 ดาวนะคะ แต่ขอหักตรงเรื่องราคาที่คิดผิด 1 ดาวค่ะ

ใครผ่านมาแถวนี้ลองแวะมาชิมดูนะคะ ของเขาดีจริง อร่อยแบบนี้ต้องบอกต่อค่ะ ที่สำคัญควรตรวจสอบราคาว่าตรงหรือไม่ด้วยนะคะ ไม่อยากให้เป็นเหมือนตัวเองอ่ะค่ะ